Qorti tal-Magistrati (Malta) Bhala Qorti ta' Gudikatura Kriminali Magistrat Dr. Donatella M. Parsons Takam M'kounga LL.D., Mag. Illum, 11 t'Awissu, 2021 Il-Pulizija (Spettur Fabian Bonsfield) (Spettur Lydon Fedele) (Spettur Colin Mercieca Minuti) -vs- Clint Fedele detentur tal-karta tal-identità bin-numri 6270134M Kumpilazzjoni Nru. 33/2020 Il-Qorti, Rat l-akkużi miġjuba fil-konfront tal-imputat Clint Fedele u ċioè talli: Nhar l-20 ta' Jannar 2020, għall-ħabta ta' bejn it 20:30hrs u id-21:00hrs minn ġewwa l-istabbiliment bl-isem ta' The Convenience Shop li jinsab fi Triq L- Imrabat, Ħal Balzan, ikkommetta serq ta' flus kontanti, liema serq hu kkwalifikat bil-vjolenza, bil-mezz u bil-ħin u li sar għad-dannu tas-sidien tal-imsemmija ħanut u/jew ta' xi persuna/i oħra; U aktar talli fi-istess data, ħin, lok u ċirkostanzi, bla ordni skond il-liġi tal- awtorita' kompetenti, u barra mill-każijiet li fihom il-liġi tagħti s-setgħa lill- privat li jarresta lill-ħati, arresta, żamm jew issekwestra lil Charlene Diacono u Maria Orland kontra l-volonta' tagħhom u dan bil-ħsieb ta' estorsjoni ta' flus jew ħwejjeġ oħra u/jew biex ikunu mġiegħla jaċċettaw li jagħmlu xi trasferiment ta' ħwejjiġhom; U aktar talli fl-istess data, ħin, lok u ċirkustanzi ġarr 'il-barra minn xi fond jew id-dintorni tiegħu xi sikkina jew strument li jaqta' jew bil-ponta ta' liema xorta jkun mingħajr ma' kellu liċenzja jew permess mingħand il-Kummissarju tal- Pulizija; U aktar talli nhar id-19 ta' Jannar. 2020, għall-ħabta tad-21:30hrs minn ġewwa l-istabbiliment bl-isem ta' The Convenience Shop li jinsab fi Triq Nazju Ellul, San Lawrenz, ikkommetta serq ta' flus kontanti, liema serq hu kkwalifikat bil-vjolenza, bil-mezz, bil-valur, li ma jeċċedix l-elfejn tlett mija u disgħa w għoxrin Euro u sebgħa u tletin ċenteżmu ( €2329.37), u bil-ħin, u li sar għad-dannu tas-sidien tal-imsemmija stabbiliment u/jew ta' xi persuna/i oħra; U aktar talli fl-istess data, ħin, lok u ċirkostanzi, bla ordni skond il-liġi tal- awtorita; kompetenti, u barra mill-każijiet li fihom il-liġi tagħti s-setgħa lill- privat li jarresta lill-ħati, arresta, żamm jew issekwestra lil Alan Spiteri Enden kontra l-volonta' tiegħu u dan bil-ħsieb ta' estorjoni ta' flus jew ħwejjeġ oħra u/jew biex ikun mġiegħel jaċċetta li jagħmel xi trasferiment ta' ħwejjġu; U aktar talli fl-istess data, ħin, lok u ċirkostanzi, ġarr 'il-barra xi fond jew id- dintorni tiegħu xi sikkina jew strument li jaqta' jew bil-ponta ta'liema xorta jkun mingħajr ma kellu liċenzja jew permess mingħand il-Kummissarju tal- Pulizija; U aktar talli fl-istess dati, ħinijiet, lok u ċirkostanzi, naqas milli jħares il- kundizzjonijiet imposti fuqu mill-Qorti tal-Maġistrati (Malta) Maġistrat Dr. Monica Ghirlando LL.D. datata 11 ta' Diċembru, 2019, li biħ tat il-ħelsien mill-arrest taħt diversi kundizzjonijiet; U aktar talli fl-istess dati, ħinijiet, lok u ċirkostanzi, irrenda ruħu ricediv ai termini tal-Artikoli 49, 50 u 289 tal-Kapitolu 9 tal-Liġijiet ta' Malta permezz ta'sentenzi mogħtija fil-konfront tiegħu, mill-Qrati ta' Malta, liema sentenzi huma definittivi w ma jistgħux jinbidlu. Il-Qorti giet mitluba sabiex f'każ ta'ħtija tikkundanna lill-akkużat għall-ħlas ta' spejjez li jkollhom x'jaqsmu mal-ħatra tal-esperti jew periti fil-proċeduri hekk kif ikkontemplat fl-Artikolu 533 tal-Kapitlu 9 tal-Liġijiet ta' Malta. Rat li waqt l-udjenza mizmuma llum l-imputat ammetta l-imputazzjonijiet migjuba kontra tieghu. Illi din il-Qorti osservat dak li jiddisponi l-Artikolu 453(1) tal-Kodici Kriminali, Kapitolu 9, Ligijiet ta' Malta, moqri flimkien mal-Artikolu 392A(1) tal-istess Kapitolu, u cioe` wara li l-imputat wiegeb li hu hati ghall-imputazzjonijiet migjuba fil-konfront tieghu, din il-Qorti wissietu b'mod l-aktar solenni fuq il- konsegwenzi legali ta' dik it-twegiba w inghata zmien xieraq sabiex jekk irid jerga lura minnha. Semghet is-sottomissjonijiet maghmula mill-prosekuzzjoni u mid-difiza dwar il-piena. Rat l-atti u d-dokumenti kollha. Ikkunsidrat: Illi l-imputat ammetta l-imputazzjonijiet migjuba fil-konfront tieghu, u ghaldaqstant, fuq l-ammissjoni volontarja w inkondizjonata tieghu, il-Qorti tiddikjara li m'ghandhiex triq ohra salv li ssib lill-imputat hati tal- imputazzjonijiet migjuba fil-konfront tieghu kif minnu ammessi. Illi dwar il-piena l-Qorti hadet in konsiderazzjoni n-natura tar-reati li jinsab imputat bihom l-imputat, tal-fedina penali refrattarja tieghu, tal-ammissjoni minn tieghu li saret appena inqraw l-artikoli w tac-cirkostanzi tal-kaz. Ghal dawn il-mottivi l-Qorti, wara li rat l-artikoli 17, 31, 86, 87(1)(ċ)(e), 87 (1)(e), 261(a)(b)(c)(f) 262(1)(a)(b), 263(b), 267, 270, 275, 277(b), 278, 279(a), 280, 281, 284 u 579(1)(2) tal-Kodiċi Kriminali, Kapitolu 9 tal-Ligijiet ta' Malta w l-Artikoli 6, 51(7), 55(a) tal-Att Dwar l-Armi, Kapitolu 480 tal-Liġijiet ta' Malta, issib lill- imputat hati tal-imputazzjonijiet migjuba fil-konfront tieghu, u tikkundannah ghal erba snin prigunerija u multa ta' €232.94c. Ai termini tal-Artikolu 382A tal-Kodici Kriminali, Kapitolu 9 tal-Ligijiet ta' Malta, qeghda tohrog Ordni tat-Trazzin fil-konfront tal-imputat ghaf-favur ta' Alan Spiteri Enden, Charlene Diacono u Maria Farrugia Costa ghal zmien tlett snin millum. Finalment b'applikazzjoni ta' l-artikolu 533 tal-Kapitolu IX tal-Ligijiet ta' Malta qeghda tordna lill-imputat ihallas l-ammont ta' €2,232.78 rapprezentanti l- ispejjez peritali.